
	ΠΡΟΣ:
	1.Δήμαρχο Ανδραβίδας-Κυλλήνης 
2.Μέλη Δημοτικού Συμβουλίου
3.Γενικό Γραμματέα  Δήμου
4.Αναπληρώτρια Δ/ντρια Διοικητικών   Υπηρεσιών
5.Αναπληρώτρια Δ/ντρια Οικονομικών    Υπηρεσιών  
6.Αναπληρωτή Δ/ντή Τεχνικών Υπηρεσιών
   7.Αναπληρώτρια Δ/ντρια Κοιν.
    Προστασίας, Πολιτισμού,   
    Αθλητισμού & Παιδείας 
8. Πρόεδροι Κοινοτήτων

Τηλέφωνο :

	ΚΟΙΝ.:
	1.Πρακτικογράφο Δ.Σ.
2.Εφημερίδα ΠΡΩΤΗ
3.Εφημερίδα ΠΡΩΙΝΗ
4.Εφημερίδα ΠΑΤΡΙΣ 



	ΘΕΜΑ:
	Πρόσκληση Σύγκλησης Δημοτικού Συμβουλίου



Σας καλούμε, σύμφωνα με τις διατάξεις του άρθρου 150 του Ν. 5314/2026 νέου Κ.Τ.Α., στην  26η/2026 ΕΙΔΙΚΗ συνεδρίαση του Δημοτικού Συμβουλίου με θέμα «Λογοδοσία της Δημοτικής Αρχής για το 4ο τετράμηνο (Μαΐου, Ιουνίου, Ιουλίου, Αυγούστου)  2026», που θα πραγματοποιηθεί διά ζώσης στην αίθουσα συνεδριάσεων του Δημοτικού Καταστήματος Λεχαινών, την Τετάρτη 07 Οκτωβρίου και ώρα 19:30μ.μ.

1. Το δημοτικό και το περιφερειακό συμβούλιο, αντίστοιχα, συγκαλούνται υποχρεωτικά σε ειδική συνεδρίαση λογοδοσίας της δημοτικής και περιφερειακής αρχής το αργότερο κάθε τέσσερις (4) μήνες, εκτός και εάν δεν υποβληθεί κανένα θέμα σύμφωνα με το παρόν ή προκύψουν λόγοι ανωτέρας βίας.
2. Κάθε σύμβουλος δύναται να καταθέσει εγγράφως στο προεδρείο του συμβουλίου, τρεις (3) ημέρες πριν από τη συνεδρίαση, ένα θέμα το οποίο αφορά στις αρμοδιότητες του δήμου ή της περιφέρειας, αντίστοιχα, ή των νομικών προσώπων τοπικής αυτοδιοίκησης του άρθρου 186, περί ορισμών. Εφόσον έχουν υποβληθεί από τους συμβούλους συνολικά πάνω από δέκα (10) θέματα, διενεργείται δημόσια κλήρωση από το προεδρείο για τα θέματα που πρόκειται να συζητηθούν και τα οποία εγγράφονται στη συνέχεια στην ημερήσια διάταξη.
Από τα θέματα της κλήρωσης, έως τρία (3) προέρχονται από συμβούλους της πλειοψηφίας. Στην ημερήσια διάταξη εγγράφεται υποχρεωτικά επιπλέον ένα (1) θέμα που δύναται να θέσει ο συμπαραστάτης του δημότη και της επιχείρησης ή ο περιφερειακός συμπαραστάτης του πολίτη και της επιχείρησης, αντίστοιχα, του άρθρου 152, περί συμπαραστάτη του δημότη και της επιχείρησης και περιφερειακού συμπαραστάτη του πολίτη και της επιχείρησης, ένα (1) θέμα που δύναται να θέσει ο πρόεδρος του δημοτικού συμβουλίου και αφορά ζήτημα του συμβουλίου ένταξης μεταναστών και προσφύγων, σύμφωνα με το τελευταίο εδάφιο της παρ. 5 του άρθρου 154, περί συμβουλίου ένταξης μεταναστών και προσφύγων, ένα (1) θέμα που δύναται να θέσει ο πρόεδρος του συμβουλίου νέων, σύμφωνα με την παρ. 3 του άρθρου 160, περί προέδρου και λειτουργίας
συμβουλίου νέων, καθώς και ένα (1) θέμα που δύναται να θέσει ο πρόεδρος του δημοτικού συμβουλίου και αφορά προτάσεις της συνέλευσης κατοίκων δημοτικής κοινότητας του άρθρου 172.
3. Στη συνεδρίαση λογοδοσίας της δημοτικής αρχής επιπλέον των θεμάτων της παρ. 2 συζητούνται και έως δύο (2) θέματα που έχουν τεθεί από τους εκπροσώπους ή προέδρους συμβουλίων των δημοτικών κοινοτήτων.
Αν έχουν υποβληθεί πάνω από δύο (2) θέματα, τότε διενεργείται κλήρωση.
4. Ο πρόεδρος του συμβουλίου αναρτά στην ιστοσελίδα του δήμου και της περιφέρειας, αντίστοιχα, δέκα (10) τουλάχιστον πλήρεις ημέρες πριν από τη συνεδρίαση, την πρόσκληση, η οποία κοινοποιείται στους συμμετέχοντες, αυθημερόν, με μήνυμα ηλεκτρονικού ταχυδρομείου. Η πρόσκληση περιλαμβάνει:
α) Την ημερομηνία,
β) τον τόπο,
γ) τον τρόπο της συνεδρίασης και
δ) την καταληκτική ημερομηνία υποβολής των προς συζήτηση θεμάτων.
5. Η παρουσία στη συνεδρίαση:
α) Του δημάρχου και του περιφερειάρχη, αντίστοιχα, ή
β) του αρμόδιου αντιδημάρχου και του αναπληρωτή περιφερειάρχη ή του αρμόδιου αντιπεριφερειάρχη, αντίστοιχα, ή γ) του πρόεδρου νομικού προσώπου είναι υποχρεωτική, εφόσον έχει υποβληθεί θέμα της αρμοδιότητάς τους στο προεδρείο και εγγραφεί στην ημερήσια διάταξη.
Αν ο δήμαρχος και ο περιφερειάρχης, αντίστοιχα, κωλύονται, αναπληρώνονται σύμφωνα με το άρθρο 113, περί αναπλήρωσης δημάρχου και περιφερειάρχη. Όταν κωλύεται ο αντιδήμαρχος ή ο αντιπεριφερειάρχης, ο δήμαρχος ή ο περιφερειάρχης, αντίστοιχα, ορίζουν τον σύμβουλο που θα τους αναπληρώσει.
6. Απαγορεύεται η συζήτηση οποιουδήποτε άλλου θέματος κατά τη συνεδρίαση αυτή, καθώς και η λήψη οποιαδήποτε απόφασης. Για τη συνεδρίαση δεν απαιτείται η ύπαρξη απαρτίας του συμβουλίου.
7. Θέματα διεξαγωγής της συνεδρίασης και του χρόνου υποβολής και απάντησης των θεμάτων συζήτησης καθορίζονται στον Κανονισμό Λειτουργίας του συμβουλίου.
Οι προσκαλούμενοι με την παρούσα μπορούν να καταθέσουν εγγράφως στο πρωτόκολλο του Δήμου Ανδραβίδας-Κυλλήνης  (υπ’ όψιν Προέδρου Δημοτικού Συμβουλίου) ή με μήνυμα ηλεκτρονικού ταχυδρομείου (email:psyxomanis@gmail.com), το αργότερο ως τρεις (3) ημέρες πριν από τη συνεδρίαση, δηλαδή έως Παρασκευή 02 Οκτωβρίου 2026 και ώρα 15:30 μ.μ, έως ένα (1) θέμα ο καθένας προς συζήτηση, το οποίο αφορά στο έργο της δημοτικής αρχής

